Bu borada hali bitim imzolanmadi, loyiha muhokama jarayonida ekani aytilmoqda. 31 iyul kuni Transport vazirligi hamda Eron Respublikasi yo‘l va shaharsozlik vazirligi vakillari o‘rtasida videokonferensiya shaklidagi muzokaralar o‘tkazildi. Unda O‘zbekiston, Turkmaniston va Eron o‘rtasida xalqaro transport yo‘lagini tashkil etish to‘g‘risidagi bitim imzolashni jadallashtirish, Eron hududida xalqaro avtotransport qatnovlarida milliy tashuvlardan undiriladigan yig‘imlar miqdorini kamaytirish, eksport va import yuklari uchun «Bandar-Abbos» va «Chabahor» portlaridan foydalanish imkoniyatlari muhokama etilgan. Shu bilan birga, O‘zbekiston-Afg‘oniston-Eron xalqaro transport yo‘nalishini rivojlantirish masalalari ham ko‘rib chiqilgan.